
ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ 

ΠΕΙΘΑΡΧΙΚΟ ΣΥΜΒΟΥΛΙΟ 

ΤΩΝ ΜΕΛΩΝ Δ.Ε.Π.Α.Ε.Ι. 

Αριθμ. 22/2017 

Το Πειθαρχικό Συμβούλιο των μελών του Δ.Ε.Π. των 
Ανωτάτων Εκπαιδευτικών Ιδρυμάτων (άρθρο 2 παρ. 
2 εδ. δ, άρθρο 5 του π.δ. 160/2008, άρθρο 65 του 
ν. 3900/2010 και άρθρο 80 παρ. 5 περ. β' και γ' του 
ν. 4009/2011), αποτελούμενο από τους Βασιλική Θάνου, 
Πρόεδρο του Αρείου Πάγου, ως Πρόεδρο, Παναγιώτη 
Χαμάκο, Σύμβουλο της Επικράτειας, Δημήτριο Τσακα- 
νίκα, Σύμβουλο του Ελεγκτικού Συνεδρίου (το τακτικό 
μέλος Δέσποινα Καββαδία-Κωνσταντάρα, Σύμβουλος 
του Ελεγκτικού Συνεδρίου, είχε κώλυμα) Βενετσάνα Κυ- 
ριαζοπούλου, Πρύτανη του Πανεπιστημίου Πατρών και 
Παρασκευή Αργυροπούλου-Πατάκα, β' Αναπληρωτή 
Πρύτανη του Αριστοτελείου Πανεπιστημίου Θεσσαλο¬ 
νίκης (ο Πρύτανης και ο α' αναπληρωτής Πρύτανη είχαν 
κώλυμα), ως μέλη. 

Συνήλθε σε δημόσια συνεδρίαση στις 6 Μαρτίου 2017, 
ημέρα Δευτέρα και ώρα 15.30 με παρόντα τον αναπλη¬ 
ρωτή Γραμματέα του Ιωάννη Μητροτάσιο, Προϊστάμενο 
της Γραμματείας του Β' Τμήματος του Συμβουλίου της 
Επικράτειας (η Γραμματέας του Συμβουλίου είχε κώλυ¬ 
μα). Αντικείμενο της συνεδρίασης ήταν η εκδίκαση, μετά 
την παραπεμπτική σε δημόσια ακρόαση 2/2015 απόφα¬ 
ση του Συμβουλίου τούτου, της πειθαρχικής αγωγής που 
έχει ασκηθεί από τον Πρύτανη του Αριστοτελείου Πα¬ 
νεπιστημίου Θεσσαλονίκης κατά του Μιχαήλ Σαμπάνη, 
Επίκουρου Καθηγητή τουΤμήματος Επιστήμης Φυσικής 
Αγωγής και Αθλητισμού του παραπάνω Πανεπιστημίου, 
ο οποίος κλήθηκε νόμιμα και παραστάθηκε αυτοπροσώ¬ 
πως και με την πληρεξούσια δικηγόρο του Ζωή Μιχαλο- 
πούλου (Α.Μ. 9256 Δ.Σ. Θεσσαλονίκης), που την διόρισε 
στο ακροατήριο. 

Αφού: 1) άκουσε α) τον εισηγητή της υποθέσεως Πα¬ 
ναγιώτη Χαμάκο, Σύμβουλο της Επικράτειας, ο οποίος 
διάβασε την 2/2015 απόφαση του Συμβουλίου τούτου 
β) τον εγκαλούμενο και τη δικηγόρο του, οι οποίοι, αφού 
αντέκρουσαν το κατηγορητήριο, ζήτησαν την επιείκεια 
του Συμβουλίου και 2) μελέτησε όλα τα στοιχεία του φα¬ 
κέλου, μεταξύ των οποίων και το κατατεθέν στην έδρα 
υπόμνημα. 


Σκέφθηκε κατά το νόμο 

1. Επειδή, κατά του εγκαλουμένου Μιχαήλ Σαμπάνη 
του Αθανασίου, Επίκουρου Καθηγητή του Αριστοτελεί- 
ου Πανεπιστημίου Θεσσαλονίκης (Τμήμα Επιστήμης 
και Φυσικής Αγωγής και Αθλητισμού), ασκήθηκε από 
τον Πρύτανη του ιδίου Πανεπιστημίου η από 2-6-2014 
πειθαρχική αγωγή για συμπεριφορά που απάδει στην 
αξιοπρέπεια του Πανεπιστημιακού λειτουργού, η οποία 
προβλέπεται και τιμωρείται από τις διατάξεις των άρ¬ 
θρων 326 και 327 του ν. 5343/1932, 7 του ν. 249/1976, 
23-26 του π.δ. 1608/2008 και 107 παρ. 1 δ' και ε' του 
ν. 3528/2007 (Υπαλληλικός Κώδικας). 

2. Επειδή, με βάση την πρόβλεψη του δεύτερου εδα¬ 
φίου της παρ. 6 του άρθρου 16 του Συντάγματος ψη- 
φίσθηκε ο ν. 249/1976 «Περί πειθαρχικού Συμβουλίου 
Καθηγητών και Υφηγητών των Ανωτάτων Εκπαιδευτικών 
Ιδρυμάτων» (ΦΕΚ 7 τ. Α'). Στο άρθρο 9 του νόμου αυτού 
ορίζεται ότι: «Από της δημοσιεύσεως του παρόντος αι 
πειθαρχικοί διατάξεις του ν. 5343/1932 και του προεδρι¬ 
κού διατάγματος από 12-26.7.1933 «περί πειθαρχικής 
διώξεως και της τηρητέας διαδικασίας ενώπιον του κατά 
τα άρθρα 327 και 328 Πειθαρχικού Συμβουλίου του Πα¬ 
νεπιστημίου Αθηνών» εφαρμόζονται επί των Καθηγητών 
και Υφηγητών απάντων των Ανωτάτων Εκπαιδευτικών 
Ιδρυμάτων, ως τροποποιούνται υπό του παρόντος, κα- 
ταργούμενης πάσης ετέρας γενικής ή ειδικής διατάξεως 
αναφερομένης εις θέματα ρυθμιζόμενα υπό των ανω¬ 
τέρω νομοθετημάτων υπό του παρόντος νόμου». Στο 
άρθρο 6 του ίδιου νόμου ορίζεται ότι: «Η πειθαρχική 
ποινή της προσωρινής παύσεως επιβάλλεται εις τους 
καθηγητάς και υφηγητάςτων Ανωτάτων Εκπαιδευτικών 
Ιδρυμάτων ένεκα πειθαρχικού παραπτώματος προβλε- 
πομένου υπό του άρθρου 326 του ν. 5343/1932 «περί Ορ¬ 
γανισμού του Πανεπιστημίου Αθηνών», δι' αποφάσεως 
του κατά το άρθρο 2 του παρόντος Συμβουλίου». Τέλος 
στο μεν άρθρο 326 του ν. 5343/1932 ορίζεται ότι: «Εάν 
τακτικός ή έκτακτος καθηγητής του Πανεπιστημίου πα- 
ραβαίνη τα εαυτού καθήκοντα, εάν επιδεικνύη ραθυμίαν 
ή κουφότητα ασύγγνωστον περί την εκπλήρωσιν αυτών, 
εάν επιδεικνύη διαγωγήν απάδουσαν εις την αξιοπρέπει¬ 
αν του Πανεπιστημιακού λειτουργού, εάν αυτοβούλως 
εγκατάλειψη την θέσιν αυτού, τιμωρείται πειθαρχικώς δι' 
εγγράφου επιπλήξεως, δια προστίμου ουχί κατωτέρου 
του δεκάτου ουδ' ανωτέρου ολοκλήρου του μηνιαίου 
μισθού, δια προσωρινής απολύσεως από ενός μηνός 
μέχρις ενός έτους ή δι' οριστικής απολύσεως». 

3. Επειδή, στο άρθρο 7 παρ. 1 του Συντάγματος ορί¬ 
ζονται τα εξής: 

«Έγκλημα δεν υπάρχει ούτε ποινή επιβάλλεται χωρίς 
νόμο που να ισχύει πριν από την τέλεση της πράξης 
και να ορίζει τα στοιχεία της ...». Η συνταγματική αυτή 
διάταξη, κατά το μέρος αυτής που ορίζει ότι το ποινι¬ 
κό αδίκημα πρέπει να προσδιορίζεται σαφώς κατά την 
αντικειμενική του υπόσταση στον ποινικό νόμο, δεν 
εφαρμόζεται στα πειθαρχικά αδικήματα των υπαλλή¬ 
λων του Δημοσίου, των νπδδ και των μελών ΔΕΠ των ΑΕΙ 
(πρβλ. ΣτΕ 116/2004,1628/1999,2322/1983,1820/1950, 
387/1938, 645/1935,1007/1936).Τούτο δε διότι το πει¬ 
θαρχικό αδίκημα, συνδεόμενο αμέσως ή εμμέσως, αφε¬ 
νός μεν με το υπαλληλικό καθήκον ή το καθήκον του 
πανεπιστημιακού λειτουργού, δηλαδή με την εν γένει 
διαγωγή που πρέπει να τηρεί ο υπάλληλος ή ο πανε¬ 
πιστημιακός λειτουργός, εντός ή εκτός της υπηρεσίας, 
ή του πανεπιστημίου, αντιστοίχως, αφετέρου δε με το 
κύρος και τη λειτουργία της δημόσιας υπηρεσίας ή του 
πανεπιστημίου ως νπδδ. Πειθαρχικό αδίκημα αποτελεί 
και η επίδειξη διαγωγής ή συμπεριφοράς που δεν ται¬ 
ριάζει με το ήθος και την αξιοπρέπεια που πρέπει να 
επιδεικνύει ο ακαδημαϊκός δάσκαλος, εντός και εκτός 
πανεπιστημίου. Τέτοια συμπεριφορά είναι ιδίως αυτή 
που αποδοκιμάζεται από την έννομη τάξη και μπορεί 
να αποδώσει σημαντική απαξία στον δράστη, ενόψει και 
της ακαδημαϊκής του ιδιότητας, η οποία όμως συμπερι¬ 
φορά δεν είναι δυνατόν να προσδιοριστεί επακριβώς, 
αφού συμπεριφορά του υπαλλήλου ή του πανεπιστημια¬ 
κού λειτουργού αντίθετη μετο υπηρεσιακό καθήκον ή το 
καθήκον του πανεπιστημιακού λειτουργού, αντιστοίχως, 
είναι δυνατό να εκδηλωθεί με πολλές και ποικίλες μορ¬ 
φές, τις οποίες δεν είναι δυνατόν να προβλέψει εκ των 
προτέρων ο νομοθέτης (πρβλ. ΣτΕ 116/2004). 

4. Επειδή, στην προκειμένη περίπτωση, από τα στοι¬ 
χεία της δικογραφίας, την ενώπιον του Συμβουλίου, στο 
ακροατήριο του απολογία του διωκομένου καθηγητή, 
στο οποίο κλήθηκε με την 2/2015 απόφαση του Συμ¬ 
βουλίου σύμφωνα με το άρθρο 6 π.δ. της 12/26.7.1933, 
ως και από το υποβληθέν από 6.3.2017 υπόμνημα του 
διωκομένου, προκύπτουν τα ακόλουθα: Ο εγκαλούμενος 
από την 26.1.2007 ήταν Πρόεδρος του Ν.Π.Δ.Δ. με την 
επωνυμία «Αθλητικός Οργανισμός Δήμου Σερρών». Πα¬ 
ράλληλα ήταν αντιπρόεδρος και στη Δημοτική Επιχεί¬ 
ρηση Πολιτιστικής - Κοινωνικής Ανάπτυξης Σερρών 
(Δ.Ε.Π.Κ.Α.). Με την τελευταία αυτή ιδιότητα απέστειλε 
στον πιο πάνω Αθλητικό Οργανισμό το με αριθ. πρωτ. 
612/22.5.2007 έγγραφο, με το οποίο έκανε γνωστό ότι 
η Δ.Ε.Π.Κ.Α. προτίθεται να διοργανώσει στην πόλη των 
Σερρών συναυλία με τον Μιχάλη Χατζηγιάννη στις 
17.6.2007 και για το λόγο αυτό παρακαλούσε για την 
παραχώρηση του Δημοτικού Γηπέδου Σερρών. Ο άνω 
Αθλητικός Οργανισμός με το υπ' αριθ. πρωτ. 
464/25.5.2007 έγγραφο του, που υπέγραφε ο εγκαλού- 
μενος ως Πρόεδρος του και ο Βασίλειος Χρυσανθίδης 
ως Διευθυντής του, έκανε δεκτό το άνω αίτημα της 
Δ.Ε.Π.Κ.Α και παρακαλούσε λίγες ημέρες πριν από την 
πραγματοποίηση της συναυλίας να υπάρχει συνάντηση 
εκπροσώπων τους για να ρυθμιστούν οι λεπτομέρειες 
της συναυλίας. Την 1.6.2007 συνεδρίασε το Διοικητικό 


Συμβούλιο της Δ.ΕΠ.Κ.Α., με την παρουσία και του εγκα- 
λουμένου, και ομόφωνα ενέκρινε σε συνδιοργάνωση με 
τον Αθλητικό Οργανισμό του Δήμου Σερρών την πραγ¬ 
ματοποίηση συναυλίας με τον Μιχάλη Χατζηγιάννη την 
17.6.2007 στο Δημοτικό Γήπεδο Σερρών. Στη συνεδρία¬ 
ση αυτή δεν έγινε καμία συζήτηση για τις λεπτομέρειες 
της συναυλίας και δη για το ποσοστό που θα ελάμβανε 
ο άνω Αθλητικός Οργανισμός επί των εισιτηρίων της 
συναυλίας. Στη συνέχεια και δη την 6.6.2007 υπογράφη- 
κε ιδιωτικό συμφωνητικό μεταξύ του Αθλητικού Οργα¬ 
νισμού Δήμου Σερρών, εκπροσωπουμένου από τον 
πρόεδρο του, εγκαλούμενο, και του Παναγιώτη Παπα- 
δοπούλου, εκπροσώπου και ιδιοκτήτη της διοργανώτρι- 
ας επιχείρησης, ο οποίος ασχολείται κατ' επάγγελμα με 
υπηρεσίες οργάνωσης πολιτιστικών εκδηλώσεων. Με 
βάση τους όρους του ιδιωτικού αυτού συμφωνητικού οι 
άνω συμβαλλόμενοι αποφάσισαν να διοργανώσουν από 
κοινού μία συναυλία του Μιχάλη Χατζηγιάννη στις Σέρ¬ 
ρες και στο Δημοτικό Στάδιο, χώρο που βρίσκεται στην 
κατοχή του άνω Οργανισμού, στις 17.6.2007. Για την 
παραχώρηση του χώρου αυτού συμφωνήθηκε να λάβει 
ο πρώτος συμβαλλόμενος ως αμοιβή ποσοστό 7% επί 
των πωλήσεων των εισιτηρίων. Σύμφωνα όμως με το 
άρθρο 9 παρ. 1 περ. β' και 2 περ. α' του ν. 423/1976, 
Πόροι των Εθνικών, Δημοτικών και Κοινοτικών Γυμνα¬ 
στηρίων είναι, μεταξύ άλλων, «Ποσοστόν 15% επί των 
ακαθαρίστων εισπράξεων των τελουμένων εις ταύτα 
πάσης φύσεως αθλητικών αγώνων, επιδείξεων και εκδη¬ 
λώσεων, μετά την αφαίρεσιν μόνον του εισαγομένου εις 
τον Κρατικόν Προϋπολογισμόν φόρου Δημοσίων Θεα¬ 
μάτων. Προκειμένου περί εκδηλώσεων μη αθλητικού 
περιεχομένου, το ποσοστόν δύναται να αυξάνηται μέχρι 
25%, δΓ αποφάσεως του Γενικού Γραμματέως Αθλητι¬ 
σμού κατόπιν αιτήσεως της Διοικούσης Επιτροπής του 
Γυμναστηρίου.». Επομένως, εφόσον εν προκειμένω 
επρόκειτο για παραχώρηση του Δημοτικού Γηπέδου 
Σερρών και δη για εκδήλωση μη αθλητικού περιεχομέ¬ 
νου, η νόμιμη αμοιβή του Αθλητικού Οργανισμού Δήμου 
Σερρών δεν έπρεπε να υπολείπεται του ποσοστού του 
15% επί των ακαθαρίστων εισπράξεων, μπορούσε δε να 
αυξηθεί μέχρι και 25%. Παρά ταύτα ο εγκαλούμενος, ως 
πρόεδρος του άνω οργανισμού, προέβη στην κατάρτιση 
του από 1.6.2007 ιδιωτικού συμφωνητικού, δεσμευόμε¬ 
νος να παρέχει τον χώρο του Δημοτικού Γηπέδου Σερ¬ 
ρών με αμοιβή 7% επί των πωλήσεων των εισιτηρίων, 
δηλαδή με ποσοστό που ήταν μικρότερο και από το 
ήμισυ του ελάχιστου νόμιμου ποσοστού 15%, αφαιρου- 
μένου ΦΠΑ και ΑΕΠΙ. Στη συμφωνία αυτή προέβη ο εγκα- 
λούμενος καίτοι γνώριζε ότι το νόμιμο ποσοστό ανέρ¬ 
χεται σε 15% τουλάχιστον. Τούτο δε διότι αυτός, πριν 
από την υπογραφή του άνω συμφωνητικού, είχε έρθει 
σε επαφή με την υπάλληλο της Δ.Ε.Π.Κ.Α. Αναστασία 
Μακρή για τη διοργάνωση της άνω συναυλίας με ποσο¬ 
στό 7%. Η τελευταία ενημέρωσε τον εγκαλούμενο για 
το αίτημα αυτό και παράλληλα μίλησε και με τον Βασί¬ 
λειο Χρυσανθίδη, Διευθυντή του Αθλητικού Οργανισμού 
Δήμου Σερρών, ο οποίος της είπε ότι δεν γίνεται αυτό. 
Στη συνέχεια ξαναμίλησε με τον εγκαλούμενο και του 
είπε ότι έπρεπε να μιλήσει με τον Βασίλειο Χρυσανθίδη. 
Ρητά του ανέφερε ότι το νόμιμο ποσοστό είναι 15% και 

αυτός της απάντησε ότι θα το λύσει ο ίδιος. Παρά την 
ενημέρωση αυτή ο εγκαλούμενος προχώρησε στην υπο¬ 
γραφή του από 1.6.2007 ιδιωτικού συμφωνητικού με τον 
ως άνω Παναγιώτη Παπαδόπουλο, δεσμευόμενος να 
παράσχητον χώρο του Δημοτικού Γηπέδου Σερρών με 
αμοιβή ποσοστού 7% επί των πωλήσεων των εισιτηρίων, 
χωρίς προηγούμενη απόφαση του Διοικητικού Συμβου¬ 
λίου του Αθλητικού Οργανισμού Δήμου Σερρών. Είναι 
χαρακτηριστικό ότι ο εγκαλούμενος δεν ενημέρωσε 
κανέναν για την άνω συμφωνία και μόνον το βράδυ της 
συναυλίας έδωσε προφορική εντολή για είσπραξη πο¬ 
σοστού 7% επί των εισπράξεων. Δεδομένου ότι διατέ¬ 
θηκαν 5.964 εισιτήρια, αξίας εκάστου 20 ευρώ, και ει- 
σπράχθηκαν 119.280 ευρώ, συνυπολογιζομένου του 
ΦΠΑ, το ποσό που έπρεπε να εισπράξει ο Αθλητικός 
Οργανισμός Δήμου Σερρών με βάση το νόμιμο ποσοστό 
του 15% ανέρχονταν σε 16.414,68 ευρώ (109.431,19 
ευρώ το εναπομείναν μετά την αφαίρεση ΦΠΑ ποσό επί 
του οποίου έπρεπε να υπολογιστεί η παρακράτηση X 
15%).Τελικά όμως εισέπραξε με το υπ'αριθμ. 137/18-6- 
2007 γραμμάτιο είσπραξης το ποσό των 7.660,17 ευρώ, 
στο οποίο ανέρχονταν η αμοιβή του με βάση το συμφω- 
νηθέν ποσοστό του 7%. Το άνω γραμμάτιο είσπραξης 
υπέγραψαν, πλην του εγκαλουμένου, και οι Βασίλειος 
Χρυσανθίδης και Ευάγγελος Σαμαράς, Διευθυντής και 
Προϊστάμενος Οικονομικού αντίστοιχα του Αθλητικού 
Οργανισμού Δήμου Σερρών, οι οποίοι με το από 
18.6.2007 υπηρεσιακό σημείωμα προς τον Επίτροπο του 
Ελεγκτικού Συνεδρίου Ν. Σερρών έκαναν γνωστό ότι 
υπογράφουν το άνω γραμμάτιο με κάθε επιφύλαξη και 
μόνο για τη λειτουργία της υπηρεσίας, διότι το παραπά¬ 
νω ποσοστό του 7% είναι αντίθετο με το ποσοστό που 
αναφέρει ο Ν. 423/76. Έτσι τελικά ο Αθλητικός Οργανι¬ 
σμός Δήμου Σερρών εισέπραξε από την παραχώρηση 
του Δημοτικού Γηπέδου για την πραγματοποίηση της 
άνω συναυλίας το ποσό των (109.431,19 X 7%) 7.660,17 
ευρώ, ενώ έπρεπε να εισπράξει τουλάχιστον το ποσό 
των 16.414,68 (109.431,19 ευρώ X 15%) ευρώ, με συνέ¬ 
πεια να μειωθεί η περιουσία του κατά το ποσό των 
8.754,51 ευρώ (16.414,68 - 7.660,17) τουλάχιστον. Η μεί¬ 
ωση αυτή οφείλεται στην ενέργεια του εγκαλουμένου 
να προβεί, ως Πρόεδρος του διοικητικού συμβουλίου 
του εδρεύοντος στις Σέρρες Ν.Π.Δ.Δ. με την επωνυμία 
«Αθλητικός Οργανισμός Δήμου Σερρών», στην παραχώ¬ 
ρηση του δημοτικού γηπέδου Σερρών για διοργάνωση 
συναυλίας του καλλιτέχνη Μιχάλη Χατζηγιάννη με συ- 
μπεφωνημένη αμοιβή 7% επί των πωληθέντων εισιτη¬ 
ρίων, αντί 15% τουλάχιστον. Ο εν λόγω εγκαλούμενος 
γνώριζε ότι με την ενέργεια του αυτή επέρχεται ελάττω¬ 
ση της περιουσίας του εκπροσωπούμενου από αυτόν 
παραπάνω Ν.Π.Δ.Δ., πλην όμως υπέγραψε το άνω συμ¬ 
φωνητικό με ποσοστό αμοιβής 7% για να ωφεληθεί η 
διοργανώτρια της συναυλίας επιχείρηση του Παναγιώτη 
Παπαδοπούλου κατά το αντίστοιχο μη εισπραχθέν πο¬ 
σοστό του 8% επί των εισιτηρίων.Τα παραπάνω αποτε¬ 
λούν και παραδοχές της υπ' αριθ. 3021/2013 αποφάσεως 
του Τριμελούς Εφετείου Θεσσαλονίκης, με την οποία ο 
εγκαλούμενος κηρύχθηκε ένοχος και του επιβλήθηκε 
ποινή φυλακίσεως επτά μηνών. Η απόφαση αυτή, η 
οποία έχει καταστεί αμετάκλητη μετά την απόρριψη, με 


την υπ'αριθ. 739/2014 απόφαση του Αρείου Πάγου, της 
από 5.2.2011 αιτήσεως αναιρέσεως που άσκησε κατ' 
αυτής ο εγκαλούμενος, δεσμεύει το Συμβούλιο τούτο ως 
προς την κρίση της ότι στοιχειοθετείται η αντικειμενική 
υπόσταση του εγκλήματος της απιστίας στην υπηρεσία 
(άρθρο 114 παρ. 3 του ν. 4057/2012), άρα και η αντικει¬ 
μενική υπόσταση του πειθαρχικού παραπτώματος που 
αποδίδεται στον εγκαλούμενο, καθόσον τα πραγματικά 
περιστατικά στα οποία θεμελιώνεται η πειθαρχική αγω¬ 
γή, και από τα οποία απορρέει διαγωγή απάδουσα στην 
αξιοπρέπεια πανεπιστημιακού λειτουργού, είναι τα ίδια 
με εκείνα που δέχθηκε το ποινικό δικαστήριο 
(πρβλ. ΣτΕ 2693/2012). Ο εγκαλούμενος με το υπόμνημα 
που κατέθεσε αρνείται ότι υπέπεσε στο πειθαρχικό πα¬ 
ράπτωμα που του αποδόθηκε, προβάλλοντας ότι η πρά¬ 
ξη του δεν συνδέεται μετά ακαδημαϊκά του καθήκοντα, 
δεν αφορά απομείωση των περιουσιακών στοιχείων του 
ΑΠΘ καθώς και ότι η Επιτροπή Αστικής Ευθύνης Αιρετών 
ΟΤΑ Σερρών δεν του καταλόγισε το ποσό που δεν ει- 
σπράχθηκε. Όπως δε προκύπτει από την υπάρχουσα στη 
δικογραφία υπ'αριθ. 2/2010 πράξη της Επιτροπής αυτής 
(άρθρου 141 παρ. 2 του Δημοτικού και Κοινοτικού Κώ¬ 
δικα, ν. 3463/2006), δεν καταλογίζει ευθύνη στον εγκα- 
λούμενο ελλείψει θετικής ζημίας του Δήμου Σερρών. 

5. Επειδή, εν όψει των εκτεθέντων, η ως άνω πράξη του 
εγκαλουμένου συνιστά, κατά την κρίση του Συμβουλίου, 
το από το άρθρο 326 του ν. 5343/1932 παράπτωμα της 
επίδειξης διαγωγής απάδουσας στην αξιοπρέπεια πανε¬ 
πιστημιακού λειτουργού, συμπεριφορά η οποία θίγει το 
κύρος των Α.Ε.Ι. και των λειτουργών τους. Κατ' ακολουθί¬ 
αν, το Πειθαρχικό Συμβούλιο, δεχόμενο την τέλεση της 
ως άνω αποδοθείσης και πειθαρχικώς διωκόμενης πρά- 
ξεωςεκ μέρουςτου εγκαλουμένου καθηγητή καιλαμβά- 
νον υπ' όψιν την βαρύτητα του παραπτώματος, το οποίο 
αντανακλά ευθέως και πλήττει το κύρος του ΑΠΘ, κρίνει 
ότι πρέπει να επιβληθεί στον εγκαλούμενο η πειθαρχική 
ποινή της προσωρινής απολύσεως ενός (1) μηνάς, όσα δε 
υποστηρίζει ο εγκαλούμενος με το υπόμνημα του είναι 
απορριπτέα ως αλυσιτελώς προβαλλόμενα. 

Για τους λόγους αυτούς 

Αποφαίνεται ότι ο επίκουρος καθηγητής του Αριστοτε- 
λείου Πανεπιστημίου Θεσσαλονίκης (Τμήμα Επιστήμης 
και Φυσικής Αγωγής και Αθλητισμού με έδρα τις Σέρρες) 
Μιχαήλ Σαμπάνης του Αθανασίου ετέλεσε το αποδοθέν 
και αναφερόμενο στο σκεπτικό πειθαρχικό παράπτωμα. 

Επιβάλλει στον ανωτέρω καθηγητή την πειθαρχική 
ποινή της προσωρινής απολύσεως ενός (1) μηνάς. 

Κρίθηκε και αποφασίστηκε στην Αθήνα στις 24 Μάίου 
2017. 

Η Πρόεδρος Ο Γραμματέας 

και λόγω αποχωρήσεως 
το αρχαιότερο μέλος 

Π. ΧΑΜΑΚΟΣ ΙΩ. ΜΗΤΡΟΤΑΣΙΟΣ 

Απαγγέλθηκε δε σε δημόσια συνεδρίαση στην αίθου¬ 
σα συνεδριάσεων του Συμβουλίου της Επικράτειας στις 
22 Νοεμβρίου2017. 

Ο Πρόεδρος 
ΑΘ. ΡΑΝΤΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Γ'27/19.01.2018 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ.9 ι ' 

























